**BĒRNU LIETU SADARBĪBAS PADOMES SĒDES**

PROTOKOLS

|  |  |  |
| --- | --- | --- |
| Rīgā | Nr.1 | 2025.gada 10.aprīlī |
|  |  |  |
|  |  |  |

**Vada: Krists Bergans-Berģis**, Labklājības ministrijas parlamentārais sekretārs

**Padomes locekļi vai to deleģētie pārstāvji:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Gunita Kovaļevska | Bērnu aizsardzības centra vadītāja | | Lauma Paeglkalna | Tieslietu ministrijas parlamentārā sekretāre | | Ilze Dzene | tieslietu ministres padomniece | | Signe Grūbe | Kultūras ministrijas parlamentārā sekretāre | | Pēteris Vilks | Valsts kancelejas direktora vietnieks valsts attīstības jautājumos | | Līga Āboliņa | veselības ministra padomniece juridiskajos jautājumos | | Jānis Bekmanis | Iekšlietu ministrijas valsts sekretāra vietnieks | | Ilze Dambīte-Damberga | Viedās administrācijas un reģionālās attīstības ministrijas parlamentārā sekretāre | | Kristīne Niedre-  Lathere | Izglītības un zinātnes ministrijas valsts sekretāra vietniece vispārējās izglītības jautājumos | | Ilze Rudzīte | Latvijas Pašvaldību savienības padomniece veselības un sociālajos jautājumos | | Inese Fecere-Antipova | biedrības “Latvijas Bērnu labklājības tīkls” valdes locekle | | Liene Lācekle | Latvijas Bāriņtiesu darbinieku asociācijas valdes locekle | | Evisa Stankus | biedrības “Latvijas Bērnu labklājības tīkls” politikas koordinatore | | Aurika Zīvere | biedrības “Latvijas Bērnu labklājības tīkls” valdes locekle | |  |

**Padomes locekļi, kuri sēdē nepiedalās:**

|  |  |
| --- | --- |
| Dace Melbārde | izglītības un zinātnes ministre |
| Hosams Abu Meri | veselības ministrs |
| Inese Lībiņa-Egnere | tieslietu ministre |
| Rihards Kozlovskis | iekšlietu ministrs |
| Gints Kaminskis | Latvijas pašvaldību savienības priekšsēdis |
| Inga Bērziņa | vides aizsardzības un reģionālās attīstības ministre |
| Karina Korna | Ministru prezidenta parlamentārā sekretāre |

**Citi dalībnieki:**

|  |  |
| --- | --- |
| Diāna Jakaite | Labklājības ministrijas valsts sekretāra vietniece |
| Ilze Kurme | Labklājības ministrijas Bērnu un ģimenes politikas departamenta direktore |
| Linda Liepa | Labklājības ministrijas Bērnu un ģimenes politikas departamenta direktores vietniece |
| Zita Veldze | Labklājības ministrijas Bērnu un ģimenes politikas departamenta direktores vietniece |
| Lauris Neikens | Labklājības ministrijas Bērnu un ģimenes politikas departamenta vecākais eksperts |
| Indra Leja | Valsts kancelejas Pārresoru koordinācijas departamenta  konsultante |
| Nita Jirgensone | Valsts kancelejas Pārresoru koordinācijas departamenta Valsts attīstības nodaļas konsultante |
| Sigita Sniķere | Valsts kancelejas Pārresoru koordinācijas departamenta Valsts attīstības nodaļas konsultante |
| Marika Petroviča | Veselības ministrijas Integrētās veselības aprūpes nodaļas vadītāja |
| Natālija Aprāne | Bērnu aizsardzības centra Kompetenču pilnveides nodaļas vadītāja |
| Irēna Putane | Iekšlietu ministrijas Nozares politikas departamenta vecākā referente |
| Kristīne Ķipēna | Tieslietu ministrijas Kriminālsodu izpildes politikas nodaļas vadītāja |
| Jolanta Laura | Tieslietu ministrijas Bērnu un jauniešu tiesību departamenta vecākā juriste |
| Ilona Linde | Valsts probācijas dienesta vadītāja vietniece funkciju jautājumos |
| Viesturs Razumovskis | Viedās administrācijas un reģionālās attīstības ministrijas Pašvaldību departamenta direktors |
| Lauris Zarāns | SIA “ERNST & YOUNG BALTIC” pārstāvis |
| Eduards Cauna | Bērnu aizsardzības centra Administratīvā departamenta sistēmanalītiķis |

**Protokolē:** Kristīne Venta-Kittele, Labklājības ministrijas Bērnu un ģimenes politikas departamenta vecākā eksperte

Sēdi sāk plkst.14:00 

**Darba kārtība:**

1. Bērnu atbalsta un monitoringa sistēmas koncepcija.

2. Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2024.gadā.

3. Izglītības un zinātnes ministrijas, Veselības ministrijas, Labklājības ministrijas, Tieslietu ministrijas, Valsts Kancelejas ziņojumi par Valsts kontroles revīziju saistībā ar bērnu pilnvērtīgas attīstības iespējām un aizsardzību pret veselības un citiem apdraudējumiem, pamatizglītības kvalitāti, ieteikumu izpildi un turpmākajiem plāniem.

**1.**

**Bērnu atbalsta un monitoringa sistēmas koncepcija.**

(ziņo: L.Zarāns, G.Kovaļevska)

*Par apspriežamo jautājumu izsakās: K.Bergans-Berģis, D.Jakaite, G.Kovaļevska, I.Linde, P.Vilks,* *L.Paeglkalna, J.Bekmanis, I.Rudzīte, E.Stankus.*

**L.Zarāns:** iepazīstina Bērnu lietu sadarbībaspadomes locekļus ar sagatavoto prezentāciju “Bērnu atbalsta un monitoringa sistēma (BAMS)” (sk.1.pielikumu).

**I.Linde:** jautā, kadBAMS varētu būt gatava uzsākt darbību.

**G.Kovaļevska:** paskaidro, ka ir jāmeklē finansējums, jo ne Bērnu aizsardzības centram, ne Labklājības ministrijai finansējuma šai sistēmai nav. Līdz ar to patlaban nevar konkrēti pateikt laika periodu, kad sistēma varētu uzsākt darbu.

**L.Zarāns:** informē, ka provizoriskie aprēķini varētu būt š.g.maijā.

**P.Vilks:** jautā, kas varētu būt potenciālie BAMS lietotāji.

**G.Kovaļevska:** informē, kaBAMSpiekļuve paredzēta plašam iesaistīto iestāžu/ speciālistu lokam(tostarp, sociālās, veselības, izglītības, iekšlietu), kuru redzeslokā ir nonācis bērns, lai nodrošinātu ātru un efektīvu informācijas apmaiņu un veicinātu iestāžu savlaicīgu un koordinētu rīcību bērna tiesību un interešu aizsardzībā.

**D.Jakaite:** vērš uzmanību, kaBAMS ir ļoti svarīgs instruments, kas dažādu nozaru speciālistiem nodrošina papildu informāciju par bērnu, kas ļautu efektīvi un ātri sniegt nepieciešamo atbalstu, kā arī savlaicīgi monitorēt un identificētu risku. Proti, tas ir vairāku nozaru projekts, nevis tikai šauri attiecināms uz Labklājības ministriju.

Lielāka daļa finansējuma nepieciešama tieši valsts reģistru un sadarbības iestāžu sistēmas saslēgumiem ar BAMS, uzturēšanai un administrēšanai.

**K.Bergans-Berģis:** aicinaBērnu lietu sadarbībaspadomes locekļus konceptuāli atbalstīt virzību uz BAMS izveidi.

Līdz 2025.gada 1.oktobrim VARAM sadarbībā ar Labklājības ministriju ir jāsagatavo un Bērnu lietu sadarbības padomei jāpiedāvā:

* iespējamos risinājumus finansējuma piesaistei sistēmas izveidei un uzturēšanai;
* optimālāko risinājumu sistēmas uzturēšanai un pārvaldībai, ņemot vērā, ka nodrošināma datu apmaiņa dažādās nozarēs un iestādēs.

Vienlaikus norāda, ka Bērnu aizsardzības centrs līdz 2025.gada 1.oktobrim organizēs diskusiju ar nozaru ministrijām par piedāvāto risinājumu BAMS izveidei.

**L.Āboliņa:** atbalsta, ka irnepieciešams organizēt diskusiju ar nozaru ministrijām un Veselības ministrija var padalīties ar pieredzi attiecībā uz datu apmaiņu un integrāciju.

**J.Bekmanis:** norāda, ka, ja reiz provizoriskie aprēķini tiks veikti tikai š.g. maijā un oktobrī ir plānota diskusija ar nozaru ministrijā, tādā gadījumā, tas noteikti nevar būt 2026.gada valsts budžeta ietvarā.

**L.Paegļkalna:** norāda, ka finansējuma avotspatlaban nevarētu būt valsts budžets, bet iespējams ir jāraugās ES finansējuma ietvaros. Vienlaikus norāda, ka sistēma nerisina attiecīgās problēmas, bet sistēma ir kā būtisks instruments.

**D.Jakaite:** atbild apstiprinoši, ka risinājums finansējuma piesaistei varētu būt esošo ES fondu līdzekļi vai raugāmies jau uz nākamo plānošanas periodu.

**P.Vilks**: rosina apsvērt iespēju identificēt sistēmas plānotos galvenos ieguvumu un izmaksas.

**I.Rudzīte:** rosina papildināt protokola nolemjošās daļas 5.punktu, paredzot, ka BAC organizē diskusijas arī ar pašvaldībām (bāriņtiesu, sociālo dienestu) speciālistiem.

**E.Stankus:** rosina papildināt protokola nolemjošās daļas 5.punktu, paredzot, ka BAC organizē diskusijas arī ar sociālo pakalpojumu sniedzējiem.

**Nolēma:**

1. Konceptuāli atbalstīt virzību uz Bērnu aizsardzības un monitoringa sistēmas izveidi.
2. Pieņemt zināšanai, ka Bērnu aizsardzības un monitoringa sistēma aizstās pašreizējo Nepilngadīgo personu atbalsta informācijas sistēmu (NPAIS), un tā tiek veidota, lai apvienotu datus no dažādām iestādēm un nodrošinātu ātru un efektīvu informācijas apmaiņu par bērnu tiesību interešu jautājumiem, kas veicinātu savlaicīgu un koordinētu apdraudējumu un risku pārvaldībā balstītu rīcību, kā arī uzlabotu bērnu tiesību aizsardzības pasākumu efektivitāti un bērnam apdraudošu apstākļu novēršanu.
3. Pieņemt zināšanai, ka Bērnu aizsardzības un monitoringa sistēmas izveidei un uzturēšanai finansējums šobrīd nav piešķirts.
4. Līdz 2025.gada 1.oktobrim Viedās administrācijas un reģionālās attīstības ministrijai sadarbībā ar Labklājības ministriju sagatavot un Bērnu lietu sadarbības padomei piedāvāt:
   1. iespējamos risinājumus finansējuma piesaistei sistēmas izveidei un uzturēšanai;
   2. optimālāko risinājumu sistēmas uzturēšanai un pārvaldībai, ņemot vērā, ka nodrošināma datu apmaiņa dažādās nozarēs un iestādēs.
5. Bērnu aizsardzības centram līdz 2025.gada 1.oktobrim organizēt diskusiju ar nozaru ministrijām, pašvaldībām (bāriņtiesu, sociālo dienestu) speciālistiem, sociālo pakalpojumu sniedzējiem par piedāvāto risinājumu Bērnu aizsardzības un monitoringa sistēmas izveidei.

**2.**

**Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2024.gadā.**

(ziņo: I.Putane, I.Linde, K.Ķipēna, G.Kovaļevska)

*Par apspriežamo jautājumu izsakās: K.Bergans-Berģis, E.Stankus, L.Lācekle.*

**I.Putane:** iepazīstina Bērnu lietu sadarbībaspadomes locekļus ar sagatavoto prezentāciju “Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2024.gadā” (sk. 2.pielikuma slaids Nr.1.-12.).

**K.Ķipēna:** iepazīstina Bērnu lietu sadarbībaspadomes locekļus ar sagatavoto prezentāciju par Ieslodzījumu vietas pārvaldes 2024.gadā paveikto nepilngadīgo noziedzības prevencijā (2.pielikuma slaids Nr.13.-20.).

**I.Linde:** iepazīstina Bērnu lietu sadarbībaspadomes locekļus ar sagatavoto prezentāciju par Valsts probācijas dienesta darbu ar bērniem (2.pielikuma slaids Nr.21.-27.).

**G.Kovaļevska:** ziņo par Bērnu aizsardzības centra paveikto bērnu tiesību pārkāpumu novēršanai (2.pielikuma slaids Nr. 28.-40.).

**Nolēma:**

Pieņemt zināšanai.

**3.**

**Izglītības un zinātnes ministrijas, Veselības ministrijas, Labklājības ministrijas, Tieslietu ministrijas, Valsts Kancelejas ziņojumi par Valsts kontroles revīziju saistībā ar bērnu pilnvērtīgas attīstības iespējām un aizsardzību pret veselības un citiem apdraudējumiem, pamatizglītības kvalitāti, ieteikumu izpildi un turpmākajiem plāniem.**

(ziņo: P.Vilks, Z.Veldze,L.Āboliņa**,** K.Niedre-Lathere, J.Laura )

*Par apspriežamo jautājumu izsakās: I.Kurme.*

**P.Vilks:** iepazīstina Bērnu lietu sadarbībaspadomes locekļus ar sagatavoto prezentāciju

“Agrīnās preventīvā atbalsta sistēmas bērnu attīstībai ieviešana” (3.pielikums).

**Z.Veldze:** iepazīstina Bērnu lietu sadarbībaspadomes locekļus ar sagatavoto prezentāciju

“Valsts kontroles lietderības revīziju ieteikumu izpilde” (4.pielikums). Vienlaikus vērš uzmanību, ka būtiskākie šķēršļi ieteikumu izpildē - finanšu resursu nepietiekamība, ES fondu projektu aktivitāšu īstenošanas provizoriskais laika grafiks, izstrādāto normatīvo aktu saskaņošanas process.

**E.Stankus:** jautā, par sociālās rehabilitācijas pakalpojumu nodrošināšanu institūcijā bērniem, kuri kaitējoši lieto atkarību izraisošas vielas.

**I.Kurme:** paskaidro, ka sadarbībā ar nozaru ministrijām, tostarp Veselības ministriju, ir izstrādāts Informatīvā ziņojuma par demogrāfiskās politikas attīstību projekts. Informatīvā ziņojuma ietvarā ir paredzēts paredzētsizstrādāt un ieviest intensīvas ārstēšanas programmu bērniem ar smagiem uzvedības traucējumiem, nodrošinot pacienta koordinēšanu un regulāru starpinstitucionālu sadarbību smagu pacienu ārstēšanas nodrošināšanai, kā arī starpinstitucionālās sadarbības veicināšana, nodrošinot multidisciplionāru palīdzību bērniem un jauniešiem ar atkarību problēmām.

Pakalpojumu plānots veidot sadarbībā ar Veselības ministriju, un pakalpojuma izveidei un ieviešanai nepieciešami papildu valsts budžeta līdzekļi.

**L.Āboliņa:** informē, ka attiecībā uz Valsts kontrolesrevīzijā norādīto par atbalsta un pakalpojumu pieejamību veselības jomā, Veselības ministrija ir izstrādājusi plāna projektu “Mātes un bērna veselības uzlabošanas plāns 2025.-2027.gadam”. Plāna ietvaros ir paredzēts uzlabot veselības aprūpes pakalpojumu un zāļu pieejamību bērniem, pilnveidot ģimenes ārsta praksē veicamās bērnu profilaktiskās apskates, pilnveidot bērnu redzes skrīningu un bērnu dzirdes skrīningu un vairāki citi pasākumi, nodrošinot laikus sniegtu veselības aprūpi, agrīnu diagnostiku un atbilstošu ārstēšanu.

Savukārt, lai nodrošinātu atbalstu bērniem ar autiskā spektra traucējumiem, agrīnās intervences pakalpojuma pieejamība turpina paplašināties – pakalpojumu sniedzēju skaits aug, un pakalpojums kļūst arvien pieejamāks arī reģionos. Pašlaik pakalpojums tiek sniegts 11 ārstniecības iestādēs. Vienlaikus norāda, ka neraugoties uz ieviestajiem uzlabojumiem un iniciatīvām, viena no būtiskākajām problēmām joprojām ir nepietiekams finansējums un cilvēkresursu trūkums, kas ierobežo pakalpojuma pieejamību plašākam bērnu un ģimeņu lokam, īpaši reģionos.

**K.Niedre-Lathere:** informē, ka Izglītības un zinātnes ministrija konkrētus risinājumus par Valsts kontroles revīzijās ietvertajiem problēmjautājumiem ir ietvērusi Informatīvajā ziņojuma projektā par iekļaujošās izglītības attīstību visās izglītības pakāpēs, kas ir nodots saskaņošanā ministrijām un nevalstiskajam organizācijām. Informatīvajā ziņojumā kopā ir plānotas 28 aktivitātes, tostarp, attiecībā uz tālākizglītību, speciālo programmu pilnveidi, nepieciešamajiem grozījumiem Izglītības likumā, definējot “iekļaujošās izglītības” terminu, kā arī ir aktualizēta atbalsta personāla pieejamības nodrošināšanas nepieciešamība ikvienā izglītības iestādē. Tāpat ir plānots pilnveidot normatīvo regulējumu par valsts un pašvaldību pedagoģisko komisiju darbību, **izveidot Sociālās pediatrijas centrus reģionos, integrējot to darbībā pedagoģiski medicīnisko komisiju funkcijas, ka arī vairāki citi pasākumi.**

**J.Laura:** informē, kasaistībā ar Valsts kontroles lietderības revīzijas ziņojumā ""Problēmbērni" - pieaugušo neizdarību spogulis" (2022) Tieslietu ministrijai sniegtajiem ieteikumiem, Tieslietu ministrija ir izstrādājusi likumprojektu "Grozījumi Bērnu tiesību aizsardzības likumā", pārskatot Bērnu tiesību aizsardzības likuma 58. pantā uzskaitītos gadījumus un to secību, kad pašvaldībai ir jāuzsāk atbalsta sniegšana bērnam un viņa ģimenei, tādejādi stiprinot savlaicīgas prevencijas principu. Likumprojekts ir saskaņošanas procesā. Vēl viens uzdevums ir saistīts ar iespēju atteikties no administratīvo sodu piemērošanas bērniem. Nepieciešams dažādās nozarēs stiprināt esošos un radīt jaunus atbalsta pasākumus, pakalpojumus bērniem un ģimenēm, lai tos paredzētu likumā “Par audzinoša rakstura piespiedu līdzekļu piemērošanu bērniem” kā jaunus audzinoša rakstura piespiedu līdzekļus. Attiecīgi Tieslietu ministrijā norit darbs pie jauna audzinoša rakstura piespiedu līdzekļa – ievietošana “Bērnu un jauniešu drošajā mājā” izveides, un norit darbs pie grozījumu likumā “Par audzinoša rakstura piespiedu līdzekļu piemērošanu bērniem” izstrādes.

Vienlaikus informē, ka Tieslietu ministrijā šobrīd norit aktīvs darbs pie bērniem draudzīga tiesiskuma stiprināšanas. Galvenais fokuss ir risinājumu meklēšana, lai pēc iespējas vairāk pasargātu bērnus no traumējošas pieredzes, tiekot iesaistītiem ģimenes strīdos, kas izriet no aizgādības un saskarsmes tiesībām. Proti, Tieslietu ministrijā ir izstrādāti un tuvākajās dienās tiks virzīti apstiprināšanai Ministru kabinetā likumprojekti grozījumiem Notariāta likumā un Civilprocesa likumā, kuru mērķis ir sekmēt vienošanos par bērna aizgādību, saskarsmes tiesībām un bērna uzturlīdzekļiem noslēgšanu bezstrīdus procesā, piešķirot šai vienošanās saistošu spēku un nodrošinot tās tiešas izpildāmības iespēju bez nepieciešamības vērsties tiesā, gadījumā, ja kāda no pusēm panākto vienošanos vēlāk tomēr nepilda.

**Nolēma:**

1) Pieņemt zināšanai.

2) Ņemot vērā Ministru prezidentes E.Siliņas 2025.gada 17.marta rezolūciju Nr. 7.8.5./2025-DOC-384-831 Labklājības ministrijai sagatavot atbildi.

**4. Citi jautājumi**

(ziņo: K. Bergans-Berģis)

* Nākamās sēdes laiks tiks izziņots atsevišķi. Darba kārtības jautājumi:
* Izglītība bērna labākajās interesēs: kā kavējumu attaisnošana un bērna pārcelšana uz tālmācību ietekmē mācību procesu un plānotie grozījumi Izglītības likumā, kas paredz mazināt izglītības ieguvi tālmācībā. /ziņo: Izglītības un zinātnes ministrijas pārstāvis/.
* Rosina Tieslietu ministrijai ziņot par iniciatīvām saistībā ar Bērna tiesiskuma gadu.

Vienlaikus atgādina, ka Padomes locekļiem ir tiesības ierosināt jautājumu izskatīšanu Bērnu lietu sadarbības padomē.

Sēdi slēdz plkst.16.00.

Pielikumā:1) Prezentācija “Bērnu atbalsta un monitoringa sistēma (BAMS)”.

2) Prezentācija “Pārskats par nepilngadīgo noziedzības stāvokli un

noziedzīgos nodarījumos cietušajiem bērniem 2024.gadā”.

3) Prezentācija “Agrīnās preventīvā atbalsta sistēmas bērnu attīstībai ieviešana”.

4) Prezentācija “Valsts kontroles lietderības revīziju ieteikumu izpilde”.

|  |  |  |
| --- | --- | --- |
| Sēdes vadītājs |  | K.Bergans-Berģis |

Protokolētājs K.Venta-Kittele